PIB Headquarters
कोविड-19 पर पीआईबी का दैनिक पत्रक

स्वास्थ्य एवं परिवार कल्याण मंत्रालय से कोविड-19 पर मिली जानकारियां
देश में कोविड-19 से बचाव, रोकथाम और प्रबंधन के लिए भारत सरकार ने राज्यों/ संघ शासित क्षेत्रों के साथ मिलकर कई कदम उठाए। अभी तक 1,965 मामलों की पुष्टि हो चुकी है और 50 लोगों की मृत्यु हो चुकी है। पिछले 24 घंटे के दौरान 328 नए मामलों की पुष्टि हुई और 12 नए लोगों की मृत्यु हो गई। अस्पतालों में भर्ती 151 लोग ठीक हो गए या सुधार के बाद उन्हें डिस्चार्ज कर दिया गया है।
https://pib.gov.in/PressReleasePage.aspx?PRID=1610353
कोविड-19 से पार पाने के प्रयासों को तेज करने के लिए पीएम ने मुख्यमंत्रियों के साथ किया संवाद
प्रधानमंत्री ने कोविड-19 से लड़ाई के उपायों पर वीडियो कॉन्फ्रेंसिंग के माध्यम से राज्यों के मुख्यमंत्रियों के साथ संवाद किया। उन्होंने लॉकडाउन के फैसले को समर्थन देने के लिए राज्यों का आभार प्रकट किया, जिससे कोविड-19 के प्रसार को सीमित करने में कुछ हद तक सफलता हासिल हुई है। हालांकि पीएम ने आगाह किया कि वैश्विक हालात बिल्कुल भी संतोषजनक नहीं हैं और उन्होंने कुछ देशों में वायरस के प्रसार का दूसरा संभावित दौर शुरू होने से जुड़ी अटकलों के बारे में बताया।
https://pib.gov.in/PressReleasePage.aspx?PRID=1610246
प्रधानमंत्री कल सुबह यानी 3 अप्रैल, 2020 को लोगों के साथ एक वीडियो संदेश साझा करेंगे
https://pib.gov.in/PressReleseDetail.aspx?PRID=1610350
राष्ट्रपति कल कोविड-19 पर राज्यों और संघ शासित क्षेत्रों के राज्यपालों, एलजी और प्रशासकों के साथ विचार-विमर्श करेंगे
https://pib.gov.in/PressReleasePage.aspx?PRID=1610249
आरोग्यसेतु : एक बहु आयामी सेतु
कोविड-19 के खिलाफ लड़ाई में भारत के लोगों को साथ लाने के लिए एक मोबाइल ऐप विकसित किया गया है। लोग ‘आरोग्यसेतु’ नाम के इस ऐप से खुद के कोरोना वायरस से संक्रमित होने के जोखिम का आकलन करने में सक्षम हो जाएंगे। इसकी गणना दूसरों के साथ उनके संवाद के आधार पर की जाएगी, जिसमें आधुनिक ब्लूटूथ तकनीक, एल्गोरिदम और आर्टिफिशियल इंटेलिजेंस का इस्तेमाल होगा।
https://pib.gov.in/PressReleasePage.aspx?PRID=1610301
एमएचए ने राज्यों को कोविड-19 से लड़ाई में किए गए लॉकडाउन के उपायों के उल्लंघन से संबंधित सजा के प्रावधानों का व्यापक प्रचार करने के लिए लिखा
केंद्रीय गृह सचिव ने सभी राज्यों को कोविड-19 से लड़ाई में लॉकडाउन के उपायों के उल्लंघन के संबंध में डीएम अधिनियम और आईपीसी के अंतर्गत सजा के प्रावधानों के बारे में अधिकारियों और जनता के बीच व्यापक प्रचार प्रसार के लिए पत्र लिखा है। इस बात पर भी जोर दिया गया कि लॉकडाउन के उपायों के उल्लंघन पर संबंधित विभागों द्वारा सख्त कदम उठाए जाने चाहिए।
https://pib.gov.in/PressRelesePage.aspx?PRID=1610308
एमएचए ने कोविड-19 से लड़ाई में 21 दिन के लॉकडाउन के दौरान पीएम-जीकेवाई के लाभार्थियों को धन का उचित वितरण सुनिश्चित करने के लिए राज्यों/संघ शासित क्षेत्रों को लिखा
गृह सचिव ने सभी राज्यों/ संघ शासित क्षेत्रों को पत्र लिखकर सामाजिक दूरी के मानकों का आकलन करने के साथ ही पीएम-जीकेवाई के लाभार्थियों को धन का उचित वितरण सुनिश्चित करने सभी आवश्यक कदम उठाने का अनुरोध किया है।
https://pib.gov.in/PressReleseDetail.aspx?PRID=1610329
थर्ड पार्टी मोटर बीमा और स्वास्थ्य बीमा धारकों के लिए राहत
सरकार ने थर्ड पार्टी मोटर बीमा और स्वास्थ्य बीमा पॉलिसी धारकों को राहत दी है। 25 मार्च से 14 अप्रैल के बीच की अवधि में आने वाली ये पॉलिसी अब 21 अप्रैल, 2020 तक नवीनीकृत कराई जा सकती हैं।
https://pib.gov.in/PressReleseDetail.aspx?PRID=1610210
आवश्यक वस्तुओं की ढुलाई के लिए भारतीय रेल के मालवहन गलियारे पूरी क्षमता से कर रहे काम
भारतीय रेलवे के मालवहन गलियारे पूरी क्षमता से काम कर रहे हैं। पिछले तीन दिनों में 143458 वैगनों में माल का लदान किया गया।
https://pib.gov.in/PressReleseDetail.aspx?PRID=1610226
आवश्यक वस्तुओं की ढुलाई को तेजी से बढ़ावा दे रहीं पार्सल ट्रेन
आपूर्ति चेन को बरकरार रखने के लिए 10 रूटों के लिए 10 टाइम टेबल वाली पार्सल ट्रेनों और 18 नए संभावित रूटों पर विशेष पार्सल ट्रेन चलाने की योजना बनाई गई है। अभी तक भारतीय रेल 30 विशेष पार्सल ट्रेनों से सामान की ढुलाई कर चुकी है।
https://pib.gov.in/PressReleseDetail.aspx?PRID=1610205
कोविड-19 महामारी से लड़ाई के काम में लगाए गए पूर्व कर्मचारी
राज्य और जिला सैनिक बोर्ड कॉन्टैक्ट ट्रेसिंग , सामुदायिक निगरानी, क्वारंटाइन सुविधाओं के प्रबंधन जैसी गतिविधियों में राज्य और जिला प्रशासन को स्वैच्छिक रूप से सहयोग के लिए तैयार पूर्व सेवाकर्मियों की पहचान और अधिकतम संख्या में उन्हें लगाने की दिशा में काम कर रहे हैं।
https://pib.gov.in/PressReleseDetail.aspx?PRID=1610111
एनसीसी ने कोविड-19 से लड़ाई में स्वयंसेवक कैडेट्स को लगाने की पेशकश की
नेशनल कैडेट कॉर्प्स ने ‘एक्सरसाइज एनसीसी योगदान’ के अंतर्गत कोविड-19 के खिलाफ लड़ाई में सरकार की मदद के लिए कैडेट्स की सेवाएं देने की पेशकश की है।
https://pib.gov.in/PressReleseDetail.aspx?PRID=1610145
एमएचए ने फर्जी खबरों को फैलने से रोकने को कदम उठाने के लिए राज्य/संघ शासित क्षेत्रों को लिखा
माननीय उच्चतम न्यायालय की टिप्पणियों के क्रम में गृह मंत्रालय ने फर्जी खबरों को रोकने के लिए प्रभावी कदम उठाने को राज्यों/ संघ शासित क्षेत्रों को लिखा है।
https://pib.gov.in/PressReleseDetail.aspx?PRID=1610146
पीआईबी ने बनाई कोविड 19 फैक्ट चेक यूनिट
पीआईबी ने एक पोर्टल- कोविड 19 फैक्ट चेक यूनिट की शुरुआत की है, जिसे ई-मेल के माध्यम से संदेश मिलेंगे और जल्दी से जल्दी इस पर प्रतिक्रिया भेजी जाएगी। पीआईबी सरकार के फैसलों और कोविड 19 से जुड़े घटनाक्रमों व प्रगति के संबंध में रोजाना इस पर एक दैनिक पत्रक भी जारी करेगी।
https://pib.gov.in/PressReleseDetail.aspx?PRID=1610111
एफसीआई ने बढ़ाई खाद्यान्न की आपूर्ति
एफसीआई देश भर में गेहूं और चावल की निर्बाध आपूर्ति सुनिश्चित कर रही है। लॉकडाउन की शुरुआत से अब तक लगभग 9.86 एलएमटी खाद्यान्न से भरी 352 रैक्स भेजी जा चुकी हैं।
https://pib.gov.in/PressReleseDetail.aspx?PRID=1610089
डॉ. हर्षवर्धन ने कोविड 19 पर उठाए गए कदमों और आगे की तैयारियों की समीक्षा की
स्वास्थ्य और परिवार कल्याण मंत्री ने आईएमए के सदस्यों के साथ वीडियो कॉन्फ्रेंसिंग की और बिस्तरों, आइसोलेशन  वार्ड, प्रयोगशालाओं की उच्चतम उपलब्धता से संबंधित तैयारियों की स्थिति की समीक्षा की।
https://pib.gov.in/PressReleseDetail.aspx?PRID=1610003
एमएचए ने राज्यों/ संघ शासित क्षेत्रों से लॉकडाउन के उपायों को पूर्ण रूप से लागू करने का किया अनुरोध
गृह सचिव ने मुख्य सचिवों और संघ शासित क्षेत्रों के प्रशासकों को पत्र लिखकर लॉकडाउन के उपायों को सख्ती से लागू कराने का अनुरोध किया है।
https://pib.gov.in/PressReleseDetail.aspx?PRID=1610032
अगली कक्षा में प्रवेश और बोर्ड परीक्षाओं के बारे में सीबीएसई के दिशा-निर्देश
सीबीएसई ने सभी संबद्ध विद्यालयों को कक्षा 1 से 8 तक के विद्यार्थियों को अगली कक्षा/ग्रेड में भेजने के निर्देश दिए। कक्षा 9 और 11वीं में पढ़ रहे विद्यार्थियों को विद्यालय आधारित मूल्यांकन पर अगली कक्षा/ ग्रेड में प्रवेश दे दिया गया है। सिर्फ 29 मुख्य विषयों के लिए ही बोर्ड परीक्षाएं कराई गई हैं।
https://pib.gov.in/PressReleseDetail.aspx?PRID=1610062
जरूरतमंद लोगों को खाना उपलब्ध करा रही रेलवे
रेलवे ने 28 मार्च तक 1.4 लाख जरूरतमंद लोगों को पका हुआ भोजन वितरित किया।
https://pib.gov.in/PressReleseDetail.aspx?PRID=1609963
जेएनसीएएसआर द्वारा विकसित कोटिंग से संक्रमण के प्रसार को रोका जा सकता है
जेएनसीएएसआर ने सूक्ष्मजीव-रोधी चिकित्सा योग्य कोटिंग विकसित की है, जिसे कपड़े, प्लास्टिक जैसे विभिन्न सतहों पर कोटिंग से कोविड 19 सहित कई प्रकार के वायरस मारे जा सकते हैं।
https://pib.gov.in/PressReleseDetail.aspx?PRID=1609970
देश के दूरदराज के हिस्सों में चिकित्सा सामानों की ढुलाई के लिए कार्गो विमानों का परिचालन
जीवनरेखा उड़ान विमानों के द्वारा अभी तक 70,000 किलोमीटर से ज्यादा हवाई दूरी कवर की गई है और लगभग 38 टन कार्गो की ढुलाई की गई है।
https://pib.gov.in/PressReleseDetail.aspx?PRID=1610065
नेशनल बुक ट्रस्ट, एमएचआरडी ने जारी की प्रश्नावली
कोविड-19 के मनोवैज्ञानिक-सामाजिक प्रभाव के बारे में सामुदायिक धारणा का मूल्यांकन करने के लिए नेशनल बुक ट्रस्ट, एमएचआरडी ने ऑनलाइन प्रश्नावली जारी की है।
https://pib.gov.in/PressReleseDetail.aspx?PRID=1610307
पर्यटन मंत्रालय को मिले 500 से ज्यादा अनुरोध/पूछताछ
पर्यटन मंत्रालय को ‘स्ट्रैंडेट इन इंडिया’ पोर्टल पर विदेशी पर्यटकों से दो दिन में सहायता के लिए 500 से ज्यादा अनुरोध मिले हैं या पूछताछ की गई हैं।
https://pib.gov.in/PressReleseDetail.aspx?PRID=1610303
डाक प्रणाली के माध्यम से लेनदेन
लॉकडाउन के दौरान 31.03.2020 तक डाकघर बचत बैंक के माध्यम से 34 लाख और इंडिया पोस्ट पेमेंट बैंक के माद्यम से 6.5 लाख लेनदेन हुए।
https://pib.gov.in/PressReleseDetail.aspx?PRID=1609989
एनसीडीसी और इंडियन पोटाश लिमिटेड ने किया योगदान
एनसीडीसी और इंडियन पोटाश लिमिटेड ने कोविड-19 महामारी के खिलाफ लड़ाई के क्रम में पीएम केयर्स फंड में संयुक्त रूप से कुल 11 करोड़ रुपये का योगदान किया है।
https://pib.gov.in/PressReleseDetail.aspx?PRID=1610072
कोविड 19 पर तथ्यों की जांच